6ኛው የኢትዮ- ካናዳ የምክክር መድረክ ተጀመረ
በሁለቱ አገራት የሁለትዮሽ ግንኙነት ዙሪያ የሚመክር 6ኛው የኢትዮ- ካናዳ የምክክር መድረክ  በዛሬው  ዕለት  ተጀመረ ።የውጭ ጉዳይ ሚኒስትር ዴኤታ ክብርት ወይዘሮ ሂሩት ዘመነ ባደረጉት ንግግር፣ ኢትዮጵያ እና ካናዳ የቆየ የዲፕሎማሲ ግንኙነት እንዳላቸው ጠቅሰው  ሁለቱ አገራት በትምህርት ፣በጤና ፣ በግብርና እና በአፍሪካ ቀንድ ሠላም እና መረጋጋት ላይ በትብብር እንደሚሠሩ ገልፀዋል።የካናዳ የልማት ትብብር እና ድጋፍ ለኢትዮጵያ ዕድገት ላበረከተው አስተዋኦኦ ምስጋናቸውን ያቀረቡት ወይዘሮ ሂሩት ይህ ተጠናክሮ እንዲቀጥል እና አገራችን  ባላት ምቹ የኢንቨስትመንት አማራጮች በመጠቀም የካናዳ ባለሃብቶች ኢትዮጵያ ውስጥ መዋዕለኑዋያቸውን እንዲያፈሱ  በማድርግ  የሁለቱን አገራት ጥቅም ማጎልበት ይቻላል ብለዋል።